CKP ปีหน้าเติบโตโดดเด่น-โบรกฯชี้หุ้นอ่อนตัวเป็นโอกาสเข้าซื้อเป้า 5.25 บาท
CKP ปีหน้าเติบโตโดดเด่น-โบรกฯชี้หุ้นอ่อนตัวเป็นโอกาสเข้าซื้อเป้า 5.25 บาท
CKP ปีหน้าเติบโตโดดเด่น-โบรกฯชี้หุ้นอ่อนตัวเป็นโอกาสเข้าซื้อเป้า 5.25 บาท
25 ธ.ค. 2562

บล.เคทีบี (ประเทศไทย) ระบุในบทวิเคราะห์วันนี้(25ธ.ค.62) ว่า บริษัท ซีเค พาวเวอร์ จำกัด (มหาชน) หรือ CKP ราคาหุ้นปรับตัวลงกว่า 20% ในช่วง 3 เดือนที่ผ่านมามองสะท้อนกำไรไตรมาส3/62 ที่ถูกกระทบจากภาวะภัยแล้งไปแล้ว และเป็นโอกาสเข้าซื้อโดยประเมินตลาดควรหันมาให้น้ำหนักกับกำไรปี2563 ที่จะกลับมาเติบโตโดดเด่น
มองข้ามปีนี้ หันไปมองกำไรเติบโตโดดเด่นในปี 2563 จากการ COD โครงการไซยะบุรีขนาดกำลังการผลิต 1,220MW (CPK ถือหุ้น 38%) แล้วเสร็จในปลาย ต.ค.2562 หนุนกำลังการผลิตของบริษัทเพิ่มขึ้นอีกกว่า 111% เทียบช่วงเดียวกันของปีก่อน และเตรียมรับรู้ส่วนแบ่งรายได้เต็มปีในปี 2563 โดยประเมินเป็นปัจจัยหลักผลักดันกำไรปกติปี 2563 ขึ้นมาที่ราว 1.8 พันล้านบาท เติบโตกว่า 300% เทียบช่วงเดียวกันของปีก่อน
CKP มีแผนใช้เงินลงทุนมากกว่าทุกปีในปีหน้า แสดงให้เห็นว่าน่ามี Upside potential ในการขยายกำลังผลิตไฟฟ้าจากโครงการโรงไฟฟ้าพลังน้ำขนาดใหญ่ในลาว ซึ่งอยู่ระหว่างการเจรจามานานแล้ว